શહેરમાં લડબી નદીના દબાણો હટાવવાની કામગીરી ઉપર પૂર્ણ વિરામ મુકી દેવામાં આવ્યું છે. જેની પાછળ ભાજપના એક રાજકીય નેતાઓ મોટો હાથ હોવાનું ચર્ચાઇ રહ્યું છે. બીજી તરફ નગરપાલિકાની ભાજપની બોડી દ્વારા મોટા બિલ્ડરો અને ભૂમાફિયાઓને છાવરવામાં આવ્યા હોવાનું ચર્ચાઇ રહ્યું છે. નાના દબાણો દૂર કરવામાં આવતાં શહેરીજનોમાં ભારે રોષ જોવા મળી રહ્યો છે. ત્યારે આ પરિબળો આગામી લોકસભાની ચૂંટણી ઉપર પણ અસર કરે તેવા એંધાણ વર્તાઇ રહ્યા છે.